આ બાબતે અન્ય એક મહિલાએ મિડ-ડે LOCALને જણાવ્યું હતું કે ‘સાંકડા રસ્તાને કારણે આડેધડ પસાર થતી રિક્ષા તથા બસને કારણે અહીંથી પસાર થતાં બહુ જ ડર લાગે છે, કેમ કે રસ્તાનું કામકાજ ચાલુ હોવાથી રસ્તો અતિશય સાંકડો બની ગયો છે. રસ્તા પર કરેલા ખોદકામને કારણે ભારે હાલાકી સહન કરવી પડે છે. હજી કેટલા સમય સુધી આવું જ ચાલશે? અમારા જેવા સિનિયર સિટિઝનને અહીંથી પસાર થવું હોય તો કેટલાય વિચાર આવે છે. મોટી સંખ્યામાં બેસેલા શાકભાજીવાળાઓને કારણે ટ્રાફિક જૅમની સમસ્યા વધુ થાય છે. લોકો શાકભાજી ખરીદવા રસ્તાની વચ્ચે ઊભા રહી જાય છે, જેને કારણે અન્ય લોકોને પસાર થતાં અનેક મુશ્કેલીઓ સરજાય છે.’